แคมเปญเที่ยวครบวงจรสู่เบตง คาดสร้างรายได้จากการท่องเที่ยวประมาณ 22 ล้านบาท
นายนิธี สีแพร รองผู้ว่าการด้านดิจิทัล วิจัย และพัฒนา การท่องเที่ยวแห่งประเทศไทย (ททท.) เปิดเผยว่า ททท. ร่วมกับบริษัท สายการบินนกแอร์ จากัด (มหาชน)  และหน่วยงานพันธมิตรภาคเอกชน  ผลักดันให้เกิดเส้นทางการบินเชื่อมโยงจากดอนเมืองสู่เบตง โดยเป็นการจัดหาแพคเกจท่องเที่ยว ภายใต้แคมเปญ“#เบตง หรอยแรง แหล่งใต้ สไตล์นกแอร์” เพื่อกระตุ้นให้เกิดการเดินทางท่องเที่ยวเข้าไปยังอำเภอเบตง จังหวัดยะลา โดยผ่านบริษัทนำเที่ยวและผลักดันให้มีการใช้สนามบินเบตงในการกระจายการเดินทางท่องเที่ยวภายในพื้นที่จังหวัดชายแดนภาคใต้ ซึ่งเปิดให้บริการเที่ยวบินแรกเชิงพาณิชย์ในวันที่ 29 เมษายน 2565 เป็นต้นไป สัปดาห์ละ 3 เที่ยวบิน ทุกวันอังคาร ศุกร์ และอาทิตย์ เวลา 10.00 น.- 11.45 น. และออกจากเบตงเวลา 12.15 น.– 14.00 น.นอกจากนี้ ททท. มีเป้าหมายในการขายแพคเกจ “#เบตง หรอยแรง แหล่งใต้ สไตล์นกแอร์” จำนวน 2,200 แพคเกจภายในระยะเวลา 3 เดือน ตั้งแต่วันที่ 29 เมษายนถึงเดือนกรกฎาคม 2565 ในราคาแพคเกจเสนอขายที่ 9,900 - 10,900 บาท (รวมตั๋วเครื่องบินไปกลับจากกรุงเทพฯ ค่าที่พัก ค่าอาหาร ค่าเข้าชม ฯลฯ) และคาดว่าแคมเปญดังกล่าวอาจก่อให้เกิดรายได้จากการท่องเที่ยวประมาณ 22 ล้านบาท ซึ่งยังไม่นับรวมรายได้หมุนเวียนอื่นๆ ในพื้นที่รูปแบบลักษณะบริษัทนำเที่ยว จะเป็นการเสนอขายแพคเกจท่องเที่ยวแบบครบวงจร ทั้งบัตรโดยสาร เครื่องบินที่พัก ร้านอาหาร มัคคุเทศก์ รถตู้ แหล่งท่องเที่ยวในเบตงและพื้นที่ใกล้เคียง โดยนักท่องเที่ยวที่ซื้อ แพคเกจดังกล่าวฯ จะได้สัมผัสกับประสบการณ์ใหม่ในเมืองเบตงที่มีความหลากหลายของแหล่งท่องเที่ยว เช่น Skywalk, ทะเลหมอกอัยเยอร์เวง, หมู่บ้านจุฬาภรณ์พัฒนา 10, อุโมงค์ปิยะมิตร, สวนดอกไม้เมืองหนาว และบ่อน้ำร้อนเบตง อีกทั้งยังได้สัมผัสกับอาหารท้องถิ่นเบตง เช่น ไก่เบตง ปลานิลสายน้าไหล ผักน้าเบตง เป็นต้น รวมถึงเป็นการเตรียมความพร้อมในการรองรับการเปิด ด่านชายแดนเบตง-มาเลเซีย เพื่อต้อนรับนักท่องเที่ยวต่างชาติได้ในอนาคตอันใกล้นี้อีกด้วย